|  |  |
| --- | --- |
| Ονοματεπώνυμο | **Αθανασία Κυριάκου** |
| Βαθμίδα/Ιδιότητα, Τμήμα, Σχολή, Ίδρυμα | Επίκουρη καθηγήτρια, Τμήμα Ιστορίας και Αρχαιολογίας, Φιλοσοφική Σχολή, ΑΠΘ |
| Πεδία Ερευνητικής Δραστηριότητας  (συνοπτικά) | 1. Κλασική αρχαιολογία  2. Ελληνιστικός κόσμος  3. Αρχαιολογία της Μακεδονίας |
| **Σύντομο βιογραφικό σημείωμα**  Η Αθανασία Κυριάκου είναι επίκουρη καθηγήτρια του Τμήματος Ιστορίας και Αρχαιολογίας του Α.Π.Θ. με γνωστικό αντικείμενο «Κλασική Αρχαιολογία και Αρχαιολογία του Ελληνιστικού Κόσμου» και Διευθύντρια της Πανεπιστημιακής Ανασκαφής στη Βεργίνα. Έλαβε πτυχίο, μεταπτυχιακό και διδακτορικό δίπλωμα από το Α.Π.Θ., παρακολούθησε μαθήματα στο Πανεπιστήμιο Paul Valéry στο Montpellier της Γαλλίας στο πλαίσιο του προγράμματος Erasmus και υπήρξε υπότροφος του Ι.Κ.Υ. κατά τη διάρκεια των προπτυχιακών σπουδών της (1987-1991). Επίσης, φοίτησε στη Σχολή Ξεναγών Θεσσαλονίκης του ΕΟΤ του ΥΠΠΟΑ (1996-1999) και άσκησε το επάγγελμα του ξεναγού για ένα διάστημα. Έχει λάβει ερευνητικές υποτροφίες το 2018 από τη Βρετανική Σχολή Αθηνών (Centenary bursary) για το Πανεπιστήμιο της Οξφόρδης και το 2021 από τη Γερμανική Ακαδημία Ανταλλαγών (DAAD) για το Πανεπιστήμιο της Ιένας. Έχει μακρόχρονη ανασκαφική εμπειρία σε θέσεις της Μακεδονίας (Βεργίνα, Πέλλα, Δίον, περιοχή Θεσσαλονίκης) και τη Θράκης (Μαρώνεια), συμμετέχει σε διεπιστημονικά προγράμματα ανασκαφής, μελέτης και διαχείρισης του αρχαιολογικού υλικού, καθώς και εκπαίδευσης (11 ερευνητικά προγράμματα του Α.Π.Θ., κυρίως σε σχέση με τη Βεργίνα, από το 1996 μέχρι σήμερα) και συνεργάζεται με πανεπιστήμια της αλλοδαπής, κυρίως σε επίπεδο διδασκαλίας και εκπαίδευσης στο ανασκαφικό πεδίο. Έχει εργαστεί στο Α.Π.Θ., στην Αρχαιολογική Υπηρεσία, ως ξεναγός και ως συνεργάτιδα στο Ευρωπαϊκό Κοινοβούλιο. Μεταξύ άλλων κατά τα έτη 2015-2022 ήταν επιμελήτρια στο Μουσείο Εκμαγείων του ΑΠΘ. Παράλληλα με το ΑΠΘ διδάσκει και στο αγγλόφωνο Μεταπτυχιακό Πρόγραμμα Σπουδών «Κλασική Αρχαιολογία και Αρχαία Ιστορία της Μακεδονίας» στο Διεθνές Πανεπιστήμιο Ελλάδος. Είναι συγγραφέας μιας μονογραφίας, 17 άρθρων σε πρακτικά συνεδρίων, περιοδικά και συλλογικούς τόμους, 16 άρθρων σε συνεργασία και έχει συμβάλει με λήμματα σε καταλόγους εκθέσεων. Έχει δώσει διαλέξεις σε πανεπιστημιακά και ερευνητικά ιδρύματα (πανεπιστήμιο Οξφόρδης, Σέφιλντ, Αλαμπάμα, Παρισιού-Nanterre, Έθνικό Ίδρυμα Ερευνών). Η έρευνά της επικεντρώνεται στις ταφικές πρακτικές, τις ταυτότητες στην αρχαία κοινωνία, την αρχαιολογία του τοπίου και τις βιογραφίες αντικειμένων, σε αρχαιολογικά σύνολα των κλασικών και ελληνιστικών χρόνων, καθώς και στην εκπαίδευση και την αρχαιολογία και τη διδακτική στην ανώτατη εκπαίδευση. Στις σημαντικότερες μελέτες της συγκαταλέγεται η μονογραφία “Η Στενόμακρη Τούμπα της Βεργίνας. Ταφικές πρακτικές στη Μακεδονία του 4ου αι. π.Χ.” Έχει επιβλέψει και συνεπιβλέψει πολλές μεταπτυχιακές διπλωματικές εργασίες, κυρίως γύρω από την αρχαία Μακεδονία. | |
| **Δημοσιεύσεις/Αναφορές/Μονογραφίες σχετικές με το γνωστικό αντικείμενο του προγράμματος (Έως 5)**   * Patias P., Saatsoglou-Paliadeli Chr., Georgoula O., Pateraki M., Stamnas A., Kyriakou A., Photogrammetric documentation and digital representation of the Macedonian Palace in Vergina-Aegae. In Proceedings of the CIPA XXI Symposium, Athens, Greece, CIPA Archives for Documentation of Cultural Heritage, Vol. XXI-2007, also: The International Archives of the Photogrammetry, Remote Sensing and Spatial Information Sciences, Vol. XXXVI, 5/C53 Part XXX, 562-566. * Kyriakou A., Exceptional burials at the sanctuary of Eukleia at Aegae (Vergina): the gold oak wreath. The Annual of the British School at Athens 2014, 251-285. * Kyriakou A. and Tourtas Α. Detecting patterns through context analysis; the case study of deposits in the sanctuary of Eukleia at Vergina. In Haggis D.C. and Antonaccio C.M. (eds), Classical Archaeology in Context. Theory and Practice in Excavation in the Greek World, Berlin 2015, 357-384. * Κυριάκου Α., Χρυσό στεφάνι ελιάς από το ιερό της Εύκλειας στη Βεργίνα: ένα αντικείμενο κύρους στα Αρχαιολογικά του συμφραζόμενα. Στο Γιαννοπούλου Δ., Καλλίνη Χ. (επιμ.) Ηχάδιν Ι. Τιμητικός τόμος στην καθ. Στέλλα Δρούγου, Αθήνα 2016, 674-694. * Kyriakou A., The sanctuary of Eukleia at Vergina / Aegae: aspects of the development of a cult place in the heart of the Macedonian Kingdom. In F.M. Ferrara & P. Vannicelli (eds), La Macedonia antica e la nascita dell’Ellenismo alle origini dell’Europa, Roma 14-15 Dicembre 2017, Scienze dell’ Antichità 26 - 2020, fasc. 3, 85-98. | |
| **Διδακτική/Ερευνητική/Επαγγελματική εμπειρία στο γνωστικό αντικείμενο του προγράμματος**  Διδασκαλία σε προπτυχιακό και μεταπτυχιακό επίπεδο στο ΑΠΘ και στο Διεθνές Πανεπιστήμιο Ελλάδος. Διδασκαλία στο πεδίο κατά τη διαξαγωγή της ανασκαφής στη Βεργίνα. Διδασκαλία στο «HERITAG. Higher Education interdisciplinary Reform in Tourism management and Applied Geoinformation», ευρωπαϊκό πρόγραμμα του Εργαστηρίου Φωτογραμμετρίας και Τηλεπισκόπησης του Τμήματος Αγρονόμων και Τοπογράφων Μηχανικών του ΑΠΘ (2017). | |
| **Εθνικές και Διεθνείς Διακρίσεις/Άλλο**   * Υπότροφος του Ι.Κ.Υ. κατά τη διάρκεια των προπτυχιακών σπουδών (1987-1991) * Ερευνητικές υποτροφίες: το 2018 από τη Βρετανική Σχολή Αθηνών (Centenary bursary) για το Πανεπιστήμιο της Οξφόρδης και το 2021 από τη Γερμανική Ακαδημία Ανταλλαγών (DAAD) για το Πανεπιστήμιο της Ιένας. | |